Pri realizácii úloh a povinností spojených s prevádzkou spoločnosti VACUUMSCHMELZE, s. r. o. získavame osobné údaje študentov duálneho vzdelávania a ich zákonných zástupcov (dotknuté osoby), ktoré spracúvame **na základe**:

1. **zákonných požiadaviek,**

Zákona č.61/2015o odbornom vzdelávaní a príprave za účelom zabezpečenia praktického vyučovania študentov a plnenia si povinností prevádzkovateľa ako zamestnávateľa (evidencia dochádzky, hodnotenie, vyplatenie odmien za prácu, vyhotovenie Učebnej zmluvy, zabezpečenie pracovného oblečenia, pomôcok,...), Zákonníka práce (poskytnutie stravy), Zákona o dani z príjmov (plnenie si odvodových povinností), Zákona o BOZP v súvislosti s preverením zdravotnej spôsobilosti študentov a plnenia povinností súvisiacich s bezpečnosťou a ochranou zdravia pri práci (evidencia preškolených osôb v oblasti BOZP, záznamy z incidentu), Zákona o registratúrach (evidencie príjemcov a odosielateľov korešpondencie), Zákona o ochrane oznamovateľov protispoločenskej činnosti (evidencie oznamovateľov protispoločenskej činnosti).

1. **oprávneného záujmu** prevádzkovateľa, ktorým je ochrana majetkových, finančných a iných záujmov (riešenie občiansko-právnych sporov, poistných udalostí). Za týmto účelom monitoruje prevádzkovateľ areál spoločnosti - vymedzuje vstup do areálu len pre osoby, ktoré preukážu ich príslušnosť k firme. Zamestnancom a osobám blízkym firme z tohto dôvodu vyhotovujeme firemný preukaz s fotografiou, ktorá slúži na overenie totožnosti držiteľa pri vstupe do areálu spoločnosti zo strany strážnej služby. V rámci programu „známy odosielateľ“- zaručenie bezpečnosti prepravovaného tovaru, za účelom predchádzania poškodenia tovaru, riešenia poistných udalostí monitoruje prevádzkovateľ aj priestory skladu. Za účelom ochrany majetku a dodržiavania nariadení spoločnosti monitoruje prevádzkovateľ aj priestory jedálne.prevádzkovateľa, ktorým je ochrana majetkových, finančných a iných záujmov. V súvislosti s plnením pracovnoprávnych povinností spracúva prevádzkovateľ za účelom ľahšej identifikácie zamestnancov a osôb blízkych firme (študenti, brigádnici, dodávatelia služieb vykonávajúci dlhodobo služby pre VAC) fotografie v dochádzkovom systéme, osobnom spise, na informačných tabuliach, intranete (napr. poskytovatelia prvej pomoci, zamestnanecká rada...).
2. **súhlasu** dotknutých osôb na účely, ktoré určil sám prevádzkovateľ z dôvodu naplnenia jeho potrieb vyplývajúcich z bežnej prevádzky spoločnosti. Udelenie súhlasu je dobrovoľné. Ide o spracovanie fotografie, mena, školy, odboru študenta pre firemný časopis, ktorý slúži na pripomenutie si firmou organizovaných akcií a informovanie o udalostiach týkajúcich sa firmy a osôb blízkych firme (napr. informovanie o duálnom štúdiu); spracovanie fotografie študenta z firemných akcií a jej sprístupnenie na intranete za účelom pripomenutia si firmou organizovaných akcií; spracovanie fotografie, audiovizuálneho záznamu, mena študenta, za účelom vyhotovenia materiálov slúžiacich na propagáciu našej spoločnosti širšej verejnosti. Materiály môžu byť sprístupnené širšej verejnosti napríklad na firemnej webovej stránke alebo Facebooku a hlavným účelom je predstaviť verejnosti dianie vo firme. Dotknuté osoby sú vždy vopred informované, že bude na plánovanej akcii prebiehať natáčanie a môžu sa dobrovoľne rozhodnúť, či sa danej akcie alebo nahrávania zúčastnia

**Zásady ochrany osobných údajov**

Osobné údaje môžu byť spracúvané elektronicky alebo manuálne, pričom sa uplatňujú primerané technické, organizačné a personálne bezpečnostné opatrenia zodpovedajúce spôsobu spracúvania, ktoré sú ustanovené vo vnútropodnikových smerniciach. Prístup k osobným údajom budú mať výlučne osoby poverené prevádzkovateľom na spracúvanie osobných údajov. Všetky osoby prichádzajúce do styku s osobnými údajmi sú viazané mlčanlivosťou. Osobné údaje budú zálohované, v súlade s retenčnými pravidlami spoločnosti. Zo zálohových úložísk budú osobné údaje úplne vymazané hneď, ako v súlade s pravidlami zálohovania uvedené bude možné. Osobné údaje uchovávané na záložných úložiskách slúžia na predchádzanie bezpečnostným incidentom, najmä narušenia dostupnosti údajov v dôsledku bezpečnostného incidentu.

Neposkytnutie osobných údajov, ktoré spracúvame podľa **osobitných právnych predpisov (zákonné požiadavky)**, by mohlo mať za následok nemožnosť realizácie úloh vyplývajúcich našej spoločnosti zo zákona, čo môže viesť k neuzatvoreniu Učebnej zmluvy.

**Príjemcami osobných údajov,**

Môžu byť orgány štátnej správy a verejnej moci, súdy, orgány činné v trestnom konaní, škola, notári, poisťovne, školiace strediská, materská spoločnosť v Nemecku, dodávateľské organizácie napr. strážna služba, poskytovateľ oblečenia, stravy, lekárska zdravotná služba, zhotoviteľ diskrétnych výplatných pások, zhotoviteľ audiovizuálnych nahrávok.

**Budú osobné údaje poskytnuté mimo Európskej únie?**

Spoločnosť Vacuumschmelze, s.r.o. neplánuje transport osobných údajov študentov duálneho vzdelávania a ich zákonných zástupcov do krajín mimo Európskej únie.

 **Budú osobné údaje použité na automatizované individuálne rozhodovanie?**

Osobné údaje nebudú použité na automatizované individuálne rozhodovanie vrátane profilovania.

**Ako dlho budú osobné údaje uchovávané?**

Na uchovávanie osobných údajov, ktoré spracúvame sa vzťahuje zákon č. 395/2002 Z. z. o archívoch a registratúrach v spojení s Registratúrnym plánom spoločnosti, ktorý schvaľuje Ministerstvo vnútra Slovenskej republiky. Fotografie a audiovizuálne záznamy zostávajú v archíve spoločnosti pre prípad použitia napr. v spomienkových publikáciách**.**

**Na koho sa môžete obrátiť v prípade nejasností v otázkach spracúvania osobných údajov v našej spoločnosti**?

V prípade akýchkoľvek nejasností máte možnosť obrátiť sa na zodpovedné osoby (zodpovednaosoba@vacuumschmelze.com), ktoré vám poskytnú všetky relevantné informácie týkajúce sa spracúvania osobných údajov vo VACUUMSCHMELZE, s. r. o.

**Aké máte práva ako dotknutá osoba?**

* **Odvolať súhlas -** v prípadoch, kedy osobné údaje spracúvame na základe súhlasu, máte právo tento súhlas kedykoľvek odvolať. Súhlas môžete odvolať elektronicky, na adrese zodpovednej osoby, písomne, oznámením o odvolaní súhlasu alebo osobne. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako osobné údaje používame. Vo väčšine prípadov Vám budú osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť žiadosti vyhovieť.
* **Právo na obmedzenie spracúvania** - za určitých okolností ste oprávnený nás požiadať, aby sme prestali používať osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že osobné údaje spracúvane nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky.